### | | | | --- | --- | | | | | --- | | **Byråd** 19. december 2017 Sagsnr. 710-2016-47346 Dok.nr. 710-2017-267681 Lone Carlsen | | 170.                Placering af fritids- og ungdomsklub i Hadsten - Åbent

###

|  |  |
| --- | --- |
| Tidl. politisk behandling | BS-U, 10.08.17, pkt. 34 |
| Forventet sagsgang | BS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til den fremtidige
placering af fritids- og ungdomsklubben i Hadsten på baggrund af endt høring.

I forbindelse med vedtagelse af Budget 2017-20 afsatte
Byrådet et rådighedsbeløb til opførelse af en ny fritids- og ungdomsklub samt
ungdomsskolevirksomhed i Hadsten. Der er i alt afsat 9,513 mio. kr. til
anlægsprojektet.

Børne- og Skoleudvalget besluttede på møde 10. august 2017
at sende nedenstående placeringsmuligheder i offentlig høring:

A. Om- og
tilbygning af den nuværende 10. klassesbygning ved [adresse]

B. Nybyggeri
sydvest for Kulturhus Sløjfen, [adresse]

C. Nybyggeri ved
den nye hal ved [adresse]

D. Opgradering og
permanentgørelse af den midlertidige klub på [adresse]

E. Nybyggeri ved
[adresse] på [adresse].

Det offentliggjorte høringsmateriale beskriver de fem
muligheder for placering af klubben. Mulighederne vurderes i forhold til
objektive kriterier som økonomi, placering og planmæssige forhold. Desuden er
forvaltningens vurdering af fordele og ulemper ved de forskellige placeringer
beskrevet.

Der er indkommet 22 høringssvar. Høringssvarene giver ikke
et entydigt svar på hvilken placering, der samlet set vil være bedst. I
vurderingsafsnittet inddrages høringssvarene til at belyse yderligere fordele
og ulemper ved de forskellige muligheder.

Det offentliggjorte høringsmateriale, høringssvarene og en
opsamling på høringssvarene er vedlagt som bilag.

En oversigt over antal indmeldte elever i klubben og deres
tilknytning til skoledistrikterne er også vedlagt som bilag. Oversigten viser
udviklingen i antallet af tilmeldte i forbindelse med, at klubben har været
placeret forskellige steder i Hadsten. Antallet af indmeldte i fritidsklubben
ligger mellem 87 og 94 indmeldte på de opgjorte tidspunkter. Opgørelse viser
også, at der pr. 1. august 2017 er indmeldt 30 børn i det selvstændige
fritidsklubtilbud på [adresse]. Pr. 1. august 2017 er der dermed i alt
flere børn i 4.-6. klasse, der går i klub i Hadsten, end da klubtilbuddet i
Hadsten var samlet på [adresse] og i genhusningspavillonen ved [adresse].

Tilbuddet for børn i 4.-6. klasse på [adresse] blev
oprettet i forbindelse med beslutningen om, at fritids- og ungdomsklubben i
Hadsten skulle etableres i nærheden af [adresse] (Budget 2016-19, A-302 og
A-303).

Når placeringen er fastlagt, vil forvaltningen påbegynde
udarbejdelsen af dispositionsforslag for opgradering af eksisterende bygninger
eller nyt byggeri. Afhængigt af den valgte placering vil Byrådet blive forelagt
sag om frigivelse af anlægs- eller projekteringsbevilling til en opgradering
eller nyt byggeri i foråret 2018.

**VURDERING**

Forvaltningen vurderer, at af de fem beskrevne placeringsmuligheder
er A) opgradering og permanentgørelse af den midlertidige klub på [adresse]
32 og B) nybyggeri sydvest for Kulturhus Sløjfen, [adresse], der bedst kan imødekomme de faglige vurderinger samt ønsker og
forbehold fremsat i høringssvarene.

**A: Opgradering og permanentgørelse af den midlertidige
klub på [adresse]*

Med dette scenarie udnyttes nogle eksisterende kommunalt
ejede bygninger.

I perioden, hvor fritids- og ungdomsklubben har været placeret
på [adresse], har der været en positiv dialog med naboer i området, og
klubaktiviteterne har fungeret godt.

Både Ungdomsskolens bestyrelse og LMU for [adresse]
Ungdomsskole og de tilhørende fritids- og ungdomsklubber peger på [adresse]
som den mest egnede placering. De fremhæver, at bygninger, udendørsarealer og
placering er afprøvet og fundet velegnede til fritids- og ungdomsklubformål, og
at bygningens størrelse giver gode rammer for et godt tilbud.

Ungerådet i Hadsten peger også på [adresse] som en
egnet placering. Ungerådet bemærker dog, at hvis der udstykkes tre nye
parcelhusgrunde, som anført i høringsmaterialet, har udearealet ikke længere en
passende størrelse, og det vil skabe udfordringer, at naboerne er så tæt på
klubbens have. Forvaltningen bemærker, at ved udstykning af tre parcelhusgrunde
vil klubbens udeareal udgøre ca. 1.200 m² ved en placering på [adresse].
Med en placering ved Sløjfen, vil udearealet udgøre ca. 1.500m².

Skolebestyrelsen og LMU ved [adresse] samt tre lokale
borgere peger også på [adresse] som en egnet placering.

Modsat ønsker Grundejerforeningen Vinterslevvej-Syd ikke
denne placering, da beboerne, som naboer til den nuværende klub, oplever øget
trafik og støj på veje og stier samt mere henkastet affald omkring klubben.

Elevrådet ved [adresse] ønsker heller ikke
placeringen, da de mener, at det er for langt fra [adresse].

Forvaltningen anbefaler, at det skal vægtes, at ungdoms- og
fritidsklubbens bestyrelse, LMU og Ungerådet i Hadsten anbefaler en
permanentgørelse af klubtilbuddet på [adresse].

Forvaltningen bemærker, at scenariet kan realisereres
væsentligt billigere end de øvrige scenarier.

[adresse] for [adresse], viser en regulær afgrænsning af et areal omkring klubben.
Arealet syd for den eksisterende bygning kan indeholde både aktivitetsområde og
parkeringsplads. Med adgang fra en ny boligvej med vendeplads kan der udstykkes
tre parcelhusgrunde på hhv. 790, 814 og 836 m2. De viste boligparceller ligger
i det område, der i Lokalplan nr. 101 er udlagt til ’offentlige formål –
børneinstitutioner’. Parcellerne vil ligge umiddelbart op til det fælles grønne
areal mod syd. Dette grønne areal er kommunalt ejet og i Lokalplan nr. 101
udlagt til ’offentligt rekreativt areal’. Det anvendes i dag til fodboldbane og
legeområde af områdets beboere.

Hvis Ungerådets ønske om et større udearel imødekommes, og
der dermed ikke udstykkes tre parcelhusgrunde, fragår et muligt provenu på ca.
1,4 mio. kr. Ved et frasalg af to i stedet for tre grunde vil der kunne
etableres et udeareal, der kan imødekomme Ungerådets ønske om et større
udeareal. Hvis der udstykkes to parcelhusgrunde frem for tre, vil disse kunne
orienteres med adgang direkte fra [adresse], og den tredje boligparcel
kunne i stedet indgå som aktivitetsområde for klubben. Udearealet vil derved
blive ca. 700 m2 større. Der vil være et forventet provenu på ca. 600.000 kr.
ved frasalg af to parcelhusgrunde. Den endelige salgspris afhænger bl.a. af
udformningen af den endelige udstykning. En illustration af forslaget til
udstykning af to parcelhusgrunde er vedlagt som bilag. Forvaltningen gør
opmærksom på, at fritids- og ungdomsklubbens udearealer ved denne løsning
placeres i umiddelbar nærhed af den ene af de to parcelhusgrunde. Ved frasalg
af tre grunde vil der blive etableret en vej imellem klubbens have og
parcelhusgrundene. Det vil ikke være hensigtsmæssigt, at udstykke en enkelt
parcelhusgrund, da den vil komme til at ligge alene omgivet af klub og
legearealer.

Indtægter ved salg af parcelhusgrunde er ikke indregnet i
prisoverslaget på 2,030 mio. kr.

Forvaltningen forventer, at opgraderingen og
permanentgørelsen kan være gennemført to år efter en byrådsbeslutning. Ombygningsarbejdet
vil blive planlagt sammen med klubben, sådan at generne minimeres mest muligt.
Der forventes ikke udgifter til genhusning.

Hvis placeringen på [adresse] vælges, fastholdes det
eksisterende fritidsklubtilbud for 4.-6. klasse, Klub Mega, på
[adresse].

**B: Nybyggeri sydvest for Kulturhus Sløjfen, [adresse]
9**

Arealet sydvest for Kulturhus Sløjfen udgør en meget central
placering i Hadsten. Det vil være muligt at opnå synergieffekter mellem
fritids- og ungdomsklubben og aktiviteter i [adresse], ligesom den offentlige
skaterbane kan benyttes af klubbens brugere.

Ungerådet i Hadsten, elevrådet ved [adresse],
Skolebestyrelsen ved [adresse] og en enkelt lokal borger anbefaler
placeringen ved Sløjfen.

Ungerådet i Hadsten og elevrådet ved Østervangskolen
fremhæver den centrale placering. Placeringen er også neutral i forhold til de
tre skoler i Hadsten, da klubben ikke vil ligge i umiddelbar forbindelse til en
enkelt skole. Nærhed til faciliteterne i midtbyen som skaterramper, klatrevæg,
bibliotek, indkøbsmuligheder og Lilleåparken fremhæves ligeledes som kvaliteter
ved denne placering. Ungerådet har dog et par forbehold. De mener, at der er
for lidt plads til et klubtilbud i de foreslåede bygninger og udearealer. De
henviser også til erfaringer med uro i midtbyen, da klubben var midlertidigt
placeret ved [adresse].

Skolebestyrelsen ved Lilleåskolen anbefaler en placering ved
Sløjfen, da bestyrelsen ønsker, at klubben placeres i gåafstand fra stationen,
så unge, der benytter kollektiv transport, også kan benytte klubben.
Bestyrelsen foreslår, at klubben samtænkes med Musikskolen og Billedskolen for
at understøtte Sløjfen som et kulturhus og bycentrum.

Ungdomsskolens bestyrelse, Sløjfens bestyrelse, LMU for
Hadsten Bibliotek, Hadsten Boligforening samt to af de nærmeste naboer ønsker
ikke, at klubben placeres ved Sløjfen på grund af dårlige erfaringer med det
midlertidige klubtilbud ved [adresse], hvor unge samledes om aftenerne og i
weekenderne. Dette medførte uro og utryghed blandt personale, beboere og
Sara Jensen brugere. Yderligere har en lokal borger ytret ønske om at fastholde
fritidsklubben på [adresse].

Forvaltningen vurderer, at ved en placering af klubben ved
Sløjfen opnås en central placering i midtbyen, hvor de unge i forvejen er.
Desuden sikres adgang for børn og unge fra oplandet, der kommer med offentlig
transport for at benytte tilbuddet.

Det skal bemærkes, at der ved den midlertidige placering af
fritids- og ungdomsklubben var forskellige problemer både for klubben og
naboerne. For at undgå lignende udfordringer bør dette være et særligt
opmærksomhedspunkt ved etablering og opstart af fritids- og ungdomsklubben,
bl.a. ved udformning af udearealerne.

Placeringen giver mulighed for at etablere samarbejder
mellem aktørerne i Sløjfen (Musikskolen og Biblioteket). For at fremme godt
naboskab mellem klubben og Sløjfen, vil der i forbindelse med udarbejdelse af
et eventuelt projekt skulle igangsættes en proces med det formål at udvikle
synergi mellem klubtilbud og aktiviteter i [adresse].

For at imødekomme de forbehold, som høringssvarene anfører i
forhold til en placering ved Sløjfen, vurderer forvaltningen, at en lyddæmpende
port ved [adresse] vil kunne modvirke støjgener udefra under arrangementer i
Asger Winther. Udgiften til en sådan port anslås at udgøre ca. 350.000 kr.

Der kan ligeledes laves foranstaltninger på udearealerne for
at sikre hensigtsmæssige adgangsforhold. Det kan fx være at anlægge klubbens
parkeringsplads med adgang fra [adresse] og udforme stiforbindelsen fra
Ib Mogensen langs Sløjfen på en måde, der reducerer færdslen på cykel
og knallert.

Forvaltningen anbefaler, at det vægtes, at Ungerådet i
Hadsten og elevrådet ved Østervangskolen i deres høringssvar anbefaler en
placering ved [adresse]. Det er samtidig forvaltningens vurdering, at en
placering ved Sløjfen kan understøtte den planlagte byvækstretning i den
sydlige del af Hadsten.

Samtidig bemærkes dog, at der generelt er stor efterspørgsel
på centralt beliggende arealer i [adresse]. Forvaltningen anbefaler, at
også dette indgår i overvejelserne om valg af placering.

Som konsekvens af en placering af klubben på [adresse]
ved Sløjfen vil det selvstændige fritidsklubtilbud på [adresse] nedlægges.

Forvaltningen forventer, at byggeriet kan stå klar til
ibrugtagning to år og tre måneder efter en byrådsbeslutning.

**ØKONOMI**

Der er i budget 2016 afsat 4,7 mio. kr. til opførelse af en
klubbygning, hvoraf der er anvendt 300.000 kr. til den midlertidige placering
på [adresse]. Herudover er der i budget 2017-20 afsat et rådighedsbeløb på
5,113 mio. kr. i 2019 til opførelse af en klubbygning. Der er således i alt et
rådighedsbeløb på 9,513 mio. kr. til gennemførelse af anlægsprojektet.

Hvis Byrådet beslutter at permanentgøre placeringen på
[adresse], vil der uden forudgående projekteringsbevilling blive søgt om en
anlægsbevilling til opførelse af nye bygninger eller opgradering af
eksisterende bygninger til fritids- og ungdomsklub i Hadsten. Hvis Byrådet
beslutter at opføre en ny bygning ved [adresse], vil der blive søgt en projekteringsbevilling
på 500.000 kr. til afholdelse af udgifter vedrørende ekstern rådgivning til
projektering samt bygherreomkostninger m.m. Når projekteringen er gennemført,
forventes anlægsbevillingen forelagt Byrådet i efteråret 2018.

Af bilaget ’Ny fritids- og ungdomsklub i Hadsten. Analyse af
placeringsmuligheder i Hadsten samt krav og ønsker til en ny klub’ fremgår de
forventede udgifter for de fem scenarier, der blev sendt i høring.

Hvis forbeholdene i høringssvarene skal imødekommes ved
[adresse] 9 ved Sløjfen, foreslås det, at forventede
udgifter og mindre indtægter indgår i overvejelserne ved valg af placering:

[adresse] Hvis den planlagte udstykning af tre parcelhusgrunde på den
sydlige del af matriklen sløjfes, vil et muligt provenu på 1,4. mio. kr.
bortfalde

· Hvis der frasælges to grunde i stedet for tre, vil der være en
forventet provenu på ca. 600.000 kr. Provenuet fra salg af parcelhusgrunde
reduceres med 800.000 kr.

· Hvis der ikke udstykkes parcelhusgrunde, vil der være øgede
driftsomkostninger til pasning af arealerne. Udgiftsniveauet vil være ca. 5.000
kr. årligt for alle tre grunde.

· Afhængigt af udearealets størrelse vil anlægsudgifterne til
udstyr og indretning kunne blive højere end de anslåede 290.000 kr., hvis der
ikke frasælges parcelhusgrunde.

· Der vil fortsat være driftsudgifter på ca. 186.000 kr. årligt til
et fritidsklubtilbud for 4.-6. klasse på [adresse].

[adresse] ved Sløjfen:

· Eventuel etablering af lyddæmpende port ved Lilleåsalen beløber
sig til ca. 350.000 kr.

· I forbindelse med udviklingen af projektet skal der i øvrigt være
opmærksomhed på etablering af belysning, udearealer og hensigtsmæssige
adgangsforhold.

· Hvis fritidsklubben ved Østervangskolen lukkes, vil de forventede
sparede driftsomkostninger være 186.000 kr. årligt. Det forudsættes, at de
tilmeldte børn vil benytte fritidsklubtilbuddet på [adresse] ved Sløjfen,
og at skolens lokaler vil blive anvendt til andet formål. Besparelsen vil
derfor primært være grundtildelingen til fritidstilbuddet på [adresse]
(178.000 kr. årligt) samt afledte driftsudgifter (8.000 kr. årligt).

Ved behandling af den endelige anlægsbevilling skal Byrådet
tage stilling til eventuel finansiering af ovenstående.

**INDDRAGELSE**

Den fremtidige placering af fritids- og ungdomsklubben har
været i offentlig høring. Det betyder, at høringsmaterialet har været
offentliggjort på [adresse] hjemmeside og sendt til udvalgte aktører,
som fx skoler, ungdomsskole og kulturinstitutioner.

I forbindelse med den kommende udviklingsproces inviterer
Børn og Skole naboer og relevante aktører i områderne til at komme med idéer og
input til den endelige løsning.

**INDSTILLING**

Direktøren for Børn og Skole indstiller til Byrådet:

1. At Byrådet tager stilling til, om fritids- og
ungdomsklubben i Hadsten skal etableres ved A) Vinterslevvej 32 eller B)
sydvest for Kulturhus Sløjfen, [adresse]

**BESLUTNING**

***Børne- og Skoleudvalget, 7. december 2017:***

Fraværende:Ingen

Sonja Lauridsen, Marcus Nørgaard og Gustav Klausen
stillede forslag om, at fritids- og ungdomsklubben placeres ved A)
[adresse] Det indstilles videre, at den konkrete udformning af udearealerne,
herunder spørgsmålet om udstykning af parcelhusgrunde indarbejdes i den videre
udvikling af projektet.

Forslaget fra Sonja Lauridsen, Marcus Nørgaard og Vagn Andersen
Bob Kristiansen indstilles godkendt.

Jon Kjeldsen og Sten Rasmussen kan ikke tiltræde
indstillingen, idet de ønsker placering B) sydvest for Kulturhus Sløjfen,
[adresse]

***Teknik- og Miljøudvalget, 7. december 2017:***

Fraværende:Ingen

Ulrik Christensen, Sten Holst
Regitze Paulsen, Nicolai Søndergaard og Mogens Larsen indstiller, at fritids- og
ungdomsklubben i Hadsten etableres ved B) Kulturhus Sløjfen, [adresse]

Jytte Kjær, Rebecca Krogh
og Christopher Olesen kunne ikke tiltræde indstillingen, idet de ønsker, at
fritids- og ungdomsklubben i Hadsten etableres ved A) Vinterslevvej 32.

***Økonomiudvalget, 13. december 2017:***

Fraværende:Janni Lind

Indstillingerne fra henholdsvis Børne- og Skoleudvalget og
Teknik- og Miljøudvalget blev drøftet. På den baggrund indstiller
Økonomiudvalget, at der ikke træffes beslutning om lokalisering af den nye
fritids- og ungdomsklub i Hadsten på Byrådsmødet 19. december 2017.

Økonomiudvalget anbefaler i stedet, at sagen om lokalisering
af fritids- og ungdomsklub i Hadsten genvurderes. I den forbindelse anmodes
forvaltningen bl.a. om at belyse mulighederne for en decentral placering af
fritidsklubtilbuddene for 4.-6. klasse på skolerne og en etablering af et
centralt beliggende ungdomsskole- og ungdomsklubtilbud i Hadsten.

Forvaltningen anmodes om til Byrådsmødet 19. december 2017
at udarbejde et forslag til en tidsplan for den videre proces.

**Bilag**

|  |  |
| --- | --- |
| Opsamling på høringssvar vedr. fremtidig placering af fritids- og ungdomsklub i [adresse] 710-2017-256141 |
| Høringssvar vedrørende fremtidig placering af fritids- og ungdomsklub i Hadsten | 710-2017-219875 |
| Placeringsmuligheder Klubben i [adresse]| Antal indmeldte i [adresse] og ungdomsklub | 710-2017-246530 |
| Illustration af forslag til udstykning af to parchelhusgrunde ved [adresse] 710-2017-258102 |